thecodefatherco/RoDrive huggingface dataset:
Întrebare: Indicatorul semnifică:
Imagine: Indicatorul triunghiular cu margine roșie și simbolul unei cerc în mijlocul unei linii continue și cu o săgeată ce înconjoară cercul presemnalizează șoferii în legătură cu posibilitatea de a întoarce mai încolo. 
Variante de răspuns:
Presemnalizarea unei amenajări rutiere care oferă posibilitatea întoarcerii vehiculelor
Ocolirea centrului imaginar al intersecției, în situația în care intenționezi să virezi la stânga
Indicator de avertizare instalat la bifurcația unor drumuri
Răspuns corect: Presemnalizarea unei amenajări rutiere care oferă posibilitatea întoarcerii vehiculelor
Explicație: Indicatorul se numește “Presemnalizarea unei amenajări rutiere care oferă și posibilitatea întoarcerii vehiculelor”, acesta vă avertizează că urmează să întâlniți o amenajare rutieră ce vă oferă posibilitatea să întoarceți autovehiculul. Atenție! Nu este un sens giratoriu și nu aveți prioritate de trecere față de vehiculele care circulă din sens opus, pentru întoarcere trebuie să le acordați acestora prioritate de trecere.
Întrebare: Cum procedezi la întâlnirea indicatorului pe un drum național european?
Imagine: Drum național european cu indicatorul pătrat albastru cu simbolul unui autoturism semnifică un drum destinat exclusiv autoturismelor.
Variante de răspuns:
Folosești luminile de întâlnire
Virezi la stânga sau la dreapta în prima intersecție
Întorci, deoarece urmează un sector de drum interzis circulației autovehiculelor
Răspuns corect: Folosești luminile de întâlnire
Explicație: Indicatorul se numește “Drum pentru autovehicule”. Acest indicator se întâlnește la intrarea pe drumurile publice pe care este permisă doar circulația autovehiculelor, deci vă este permisă circulația, însă aveți obligația de a folosi și în timpul zilei luminile de întâlnire sau luminile pentru circulația diurnă (DRL), obligație pe care o aveți pe toate categoriile de drumuri publice începând din anul 2023. Prin urmare, la întâlnirea acestui indicator pe un drum Național European (E) trebuie să folosiți luminile de întâlnire.
Întrebare: Cum procedezi la întâlnirea indicatorului?
Imagine: Indicatorul circular cu margine roșie și inscripția 'Vama/Douane'. De obicei este aflat înaintea unui punct vamal, unde se pot afla polițiști de frontieră.
Variante de răspuns:
Respecți semnalele polițiștilor de frontieră
Circuli cu o viteză de până la 30 km/h în localități sau 50 km/h în afara acestora
Acest indicator nu creează obligații pentru conducătorii auto
Răspuns corect: Respecți semnalele polițiștilor de frontieră
Explicație: Indicatorul se numește "Vama", acesta se instalează înaintea unui punct vamal și obligă la oprire în punctul vamal înaintea căruia este instalat. Trebuie știut că în apropierea acestor puncte vamale se găsesc polițiști de frontieră, iar semnalele și indicațiile acestora trebuie respectate, obligatoriu.
Întrebare: Indicatorul semnifică:
Imagine: Indicatorul triunghiular cu margine roșie și simbolul unui utilaj agricol.
Variante de răspuns:
Mașini și utilaje agricole
Accesul interzis tractoarelor și utilajelor agricole
Circulația interzisă tractoarelor
Răspuns corect: Mașini și utilaje agricole
Explicație: Indicatorul de avertizare se numește “Mașini și utilaje agricole”, acesta se montează în locurile unde întâlnim frecvent tractoare, combine și alte utilaje agricole. Preventiv, trebuie să sporiți atenția pentru a observa la timp eventualele manevre imprudente ale acestor utilaje.
Întrebare: Ce obligații îți revin atunci când întâlnești indicatorul alăturat?
Imagine: Indicatorul pătrat albastru cu simbolul unui pieton care traversează pe o trecere de pietoni.
Variante de răspuns:
Nu ai nicio obligație indicatorul se adresează doar pietonilor
Reduci viteza și oprești, chiar dacă în zonă nu sunt pietoni
Nu efectuezi manevra de depășire
Răspuns corect: Nu efectuezi manevra de depășire
Explicație: Acest indicator este unul de informare și se adresează conducătorilor de vehicule. La întâlnirea acestuia nu aveți obligația de a opri în situația în care nu sunt pietoni în zonă. Oprirea și acordarea de prioritate este obligatorie doar când sunt pietoni angajați în traversare pe sensul dvs. de mers.
Întrebare: Pentru a depăși acești bicicliști poți trece peste linia continuă?
Imagine: Imaginea arată un drum pe care circulă mai mulți bicicliști, iar linia ce separă sensurile de mers este continuă. Câte o bandă pentru fiecare sens de mers.
Variante de răspuns:
Da
Prin excepție, nu se consideră depășire în cazul bicicliștilor
Nu
Răspuns corect: Nu
Explicație: Pentru a asigura odistanță laterală de siguranță corespunzătoare, conducătorii de autovehicule (cu excepția autovehiculelor cu două roți), vor efectua manevra de depășire a bicicletelor sau a trotinetelor electrice respectând,pe lângă obligațiile privind manevra de depășire,și următoarele obligații,în funcție de viteza cu care aceștia se deplasează(art. 118 alin. 2 din Regulament): În concluzie, dacă te deplasezicu până la 50de km/h ești obligatmăcar să încalci marcajul, iar dacă te deplasezicu mai mult de 50 de km/hești obligatmăcar să treci cu jumătate din lățimea autovehiculului peste marcaj. Trebuie reținut că acestea de mai sus nu sunt doar recomandări, acestea sunt obligații, iar nerespectarea lor se sancționează conform legii. De reținut că în cazul în care un sector de drum are acest marcaj realizat culinie continuănu se mai poate efectua depășirea bicicletelor sau trotinetelor electrice, pentru căeste interzisă încălcarea sau trecerea peste acest marcaj cu linie continuă, iarpentru depășirea acestor vehicule este obligatorie încălcarea sau trecerea peste acest marcaj. Singura opțiune, regulamentară, este de a merge în spatele acestor vehicule până la terminarea marcajului cu line continuă și începerea marcajului cu linie discontinuă care se poate încălca și se poate efectua regulamentar depășirea acestor vehicule. Aceste prevederi legislative legate de depășirea bicicletelor sau trotinetelor electrice au fost adăugate în 2021 în legislația rutiera. Având în vedere că în situația din întrebare marcajul longitudinal de separare a sensurilor de circulație este cu linie continuă, acesta nu poate fi încălcat, caz în care nu se pot respecta prevederile legale cu privire la depășirea bicicletelor detaliate chiar mai devreme. Prin urmare, nu puteți efectua manevra de depășire a bicicliștilor în acest loc, fiind necesar să vă deplasați în spatele acestora până se creează condiții optime pentru depășirea acestora.
Întrebare: Ce semnifică indicatorul alăturat?
Imagine: Indicatorul pătrat albastru cu două autoturisme, separate de o distanță de trei linii discontinue.
Variante de răspuns:
Permisiunea de a încălca marcajul cu linie discontinuă
Distanța de siguranță dintre vehicule, pentru viteze mai mari de 60 km/h
Un drum cu circulație redusă
Răspuns corect: Distanța de siguranță dintre vehicule, pentru viteze mai mari de 60 km/h
Explicație: Indicatorul se numește “Distanța de siguranță între vehicule pentru viteze mai mari de 60 km/h”, acesta precizează care este distanța de siguranță pe care trebuie să o păstrați între vehiculul dumneavoastră și cel din față. Pe indicator se observă un marcaj format din trei linii, deci distanța de siguranță pentruviteze mai mari de 60 de km/heste egală cu trei linii ale marcajului longitudinal discontinuu.
Întrebare: Care dintre indicatoarele alăturate interzice staționarea în zilele impare?
Imagine: Ambele indicatoare sunt circulare albastre cu o linie roșie diagonală și semnifică 'staționarea interzisă'. Indicatorul 1 are o linie albă, în plus, sub linia roșie. Indicatorul 2 are două linii albe, în plus, sub linia roșie.
Variante de răspuns:
Niciunul
Indicatorul 1
Indicatorul 2
Răspuns corect: Indicatorul 1
Explicație: Ambele indicatoare se numesc „Staționare alternantă” și interzic staționarea voluntară a vehiculelor în zilele impare sau pare, după caz. Indicatorul 1 interzice staționarea voluntară a vehiculelor în zilele impare. Indicatorul 2 interzice staționarea voluntară a vehiculelor în zilele pare.
Întrebare: Panoul adițional semnifică:
Imagine: Panoul adițional cu simbolul unei platforme de remorcare ce ridică o mașină, amplasat în zone unde vehiculele ar putea parca neregulamentar.
Variante de răspuns:
Ridicarea autovehiculelor parcate neregulamentar
Service pentru remorcarea mașinilor aflate în pană
Punct de depozitare pentru mașinile abandonate
Răspuns corect: Ridicarea autovehiculelor parcate neregulamentar
Explicație: Panoul adițional se numește “Ridicare autovehicule parcate neregulamentar”, acesta informează conducătorii auto că, autovehiculele parcate neregulamentar, vor fi ridicate de instituțiile abilitate.
Întrebare: Grupajul de indicatoare se referă la:
Imagine: Imaginea prezintă un drum acoperit de zăpadă, semnalizat cu indicatorul circular cu margini roșii și inscripția 40, 'Limitare de viteză - 40 km/h' și un panou adițional care conține un nor de ploaie, sugerând când se produce efectul indicatorului.
Variante de răspuns:
Viteza minimă obligatorie permanent
Carosabil alunecos în condiții de ploaie
Limitare de viteză în condiții de ploaie, ceață sau viscol
Răspuns corect: Limitare de viteză în condiții de ploaie, ceață sau viscol
Explicație: Grupajul de indicatoare format dint-un indicator de restricție „Limitare de viteză la 40 de km/h” și panoul adițional „Ploaie, ceață, viscol” precizează o limitare de viteză la 40 de km/h doar în condiții de ploaie, ceață sau viscol. În cazul în care vremea este favorabilă veți circula cu maxim 90 de km pe ora deoarece sunteți în afara localității, dar pe ploaie, ceață sau viscol veți circula cu maxim 40 de km/h.
Întrebare: Indicatoarele alăturate te avertizează:
Imagine: Două indicatoare triunghiulare, cu margini roșii, ce conțin animale. Primul conține o vacă, iar al doilea o căprioară care fuge.
Variante de răspuns:
Că te apropii de o rezervație naturală
Că te apropii de o grădină zoologică
Că este posibilă apariția unor animale în zonă
Răspuns corect: Că este posibilă apariția unor animale în zonă
Explicație: Indicatoarele alăturate se numesc „Animale” și vă avertizează că este posibilă apariţia unor animale în zonă. Indicatorul 1 se întâlneşte frecvent în localităţile rurale (păşuni, ferme, locuri de traversare etc). Indicatorul 2 se întâlneşte în zonele de pădure, rezervaţii naturale sau alte locuri unde există posibilitatea întâlnirii animalelor sălbatice. La întâlnirea acestor indicatoare, conducătorul auto trebuie să circule cu atenție sporităiar dacă sunt animale pe partea carosabilă sau pe acostament, să reducă viteza până la 30 km/h în localităţi și 50 km/h în afara localităţilor, la trecerea pe lângă acestea.
Întrebare: Ce semnifică indicatorul alăturat?
Imagine: Indicatorul pătrat albastru cu simbolul 'Radar' și cu unde negre ce se apropie spre o mașină.
Variante de răspuns:
Utilizarea aparatelor antiradar este interzisă
Control radar
Sfârșitul zonei în care s-a efectuat controlul radar
Răspuns corect: Control radar
Explicație: Acest indicator se numește „Control radar” și se amplasează la începutul unui sector de drum pe care se fac frecvent controale ale vitezei prin amplasarea aparatelor radar.
Întrebare: Ce indică panoul alăturat?
Imagine: Indicatorul dreptunghiular, pe care scrie 'S.O.S. 400 m' și are simbolul unui telefon.
Variante de răspuns:
Locul unde este amplasat un telefon de urgență
Un loc periculos
O zonă în care staționarea și oprirea sunt permise
Răspuns corect: Locul unde este amplasat un telefon de urgență
Explicație: Indicatorul rutier din imaginea alăturată se numește „Direcția și distanța până la telefonul pentru apel de urgență” și informează cu privire la direcția și distanța până la telefonul pentru apel de urgență.
Întrebare: În ce ordine vor trece autovehiculele prin intersecție?
Imagine: Această intersecție este reglementată prin indicatoare 'Drum cu prioritate' și 'Cedează trecerea'. Autoturismul roșu vine din stânga, merge înainte și se află pe drumul prioritar, marcat de semnul și panoul adițional aferent. Autocamionul vine de jos, virează la stânga și are indicator triunghiular cu margini roșii de cedare a trecerii. Autoturismul verde vine din dreapta, virează la stânga și are și el indicatorul de cedare a trecerii. 
Variante de răspuns:
Autocamionul, autoturismul verde, autoturismul roșu
Autoturismul roșu, autoturismul verde, autocamionul albastru
Autoturismul verde, autocamionul, autoturismul roșu
Răspuns corect: Autoturismul roșu, autoturismul verde, autocamionul albastru
Explicație: Intersecția din imagine este o intersecție dirijată prin indicatoare de reglementare de prioritate. Sub fiecare indicator se găsește câte un panou adițional care indică direcția drumului cu prioritate, linia îngroșată arată configurația drumului cu prioritate. Autoturismul verde și autocamionul vin de pe drumuri fără prioritate, întâlnind indicatorul „Cedează trecerea”, și trebuie să îi acorde prioritate autoturismului roșu, deoarece acesta circulă pe drumul cu prioritate și întâlnește indicatorul „Drum cu prioritate”. Între autoturismul verde și autocamion s-a creat o situație de egalitate, ambii întâlnind indicatorul „Cedează trecerea”, situație în care se va acorda prioritate de dreapta. Autocamionul îi va ceda trecerea autoturismului verde, deoarece autoturismul verde vine din partea dreaptă a autocamionului. Prin urmare, ordinea de trecere prin această intersecție este următoarea: primul va trece autoturismul roșu, urmat de autoturismul verde, iar ultimul va trece autocamionul.
Întrebare: Care este ordinea de trecere prin intersecție a celor trei vehicule?
Imagine: Imaginea prezintă o intersecție semnalizată cu indicatoare 'Drum cu prioritate' și 'Cedează trecerea'. Autoturismul roșu, aflat pe drumul principal marcat de indicatorul romboidal de prioritate, virează la stânga și vine din dreapta. Motocicleta vine din stânga și virează la stânga, iar autoturismul albastru vine de sus și merge înainte, ambele având indicator de cedare a trecerii.
Variante de răspuns:
Autoturismul roșu, motocicleta, autoturismul albastru
Motocicleta, autoturismul albastru, autoturismul roșu
Autoturismul albastru, motocicleta, autoturismul roșu
Răspuns corect: Autoturismul roșu, motocicleta, autoturismul albastru
Explicație: Intersecția este dirijată cu indicatoare de reglementare de prioritate, pe drumul cu prioritate circulă autoturismul roșu, acesta va trece primul prin intersecție. Între autoturismul albastru și motocicletă s-a creat o situație de egalitate deoarece ambele vehicule întâlnesc indicatorul cedează trecerea, situație în care se va aplica regula priorității de dreapta, autoturismul albastru fiind obligat să îi acorde prioritate de trecere motocicletei deoarece aceasta îi vine din partea dreaptă. Ordinea de trecere este următoarea: autoturismul roșu, urmat de motocicletă, iar ultimul prin intersecție va trece autoturismul albastru.
Întrebare: Ce informații oferă indicatorul din imagine?
Imagine: Indicatorul pătrat albastru cu simbolul unui tunel și inscripția '3 km'. 
Variante de răspuns:
Urmează un pasaj denivelat, la 3 km distanță de tunel
Urmează un tunel, la 3 km distanță de indicator
Tunelul care urmează are o lungime de 3 km
Răspuns corect: Tunelul care urmează are o lungime de 3 km
Explicație: Indicatorul informează conducătorii de vehicule despre apropierea de un tunel și specifică lungimea acestuia, care în acest caz este de 3 km. Acesta nu informează despre distanța până la tunel sau despre un alt tip de pasaj, cum ar fi un pasaj denivelat. Această informație este importantă pentru conducătorii de vehicule care se pot pregăti din timp pentru intrarea într-un tunel adaptându-și stilul de conducere.
Întrebare: Cum procedați la întâlnirea indicatorului și a panoului adițional?
Imagine: Indicatorul triunghiular,'Cedează trecerea', împreună cu panoul adițional ce descrie configurația intersecției și drumul prioritar.
Variante de răspuns:
Treceți primul prin intersecție
Cedați trecerea vehiculelor care vin de pe drumul prioritar
Cedați trecerea tuturor vehiculelor
Răspuns corect: Cedați trecerea vehiculelor care vin de pe drumul prioritar
Explicație: În această situație întâlniți indicatorul “Cedează trecerea” însoțit de un panou adițional care vă indică direcția drumului cu prioritate, în situația dată trebuie să acordați prioritate vehiculelor care vin de pe drumul cu prioritate. Vehiculele care vin din partea stângă trebuie să vă acorde prioritate, deoarece se creează o situație de egalitate, situație în care trebuie aplicată regula priorității de dreapta. Prin urmare, în această situație trebuie să cedați trecerea vehiculelor care vin de pe drumul prioritar.